**ტენდერი სამედიცინო პროდუქციის და მწოლიარის საფენების შესყიდვაზე**

ააიპ ჩერნოვეცკის ფონდი აცხადებს ტენდერს სამედიცინო პროდუქციის, სახარჯი მასალებისა და მწოლიარის საფენების ყოველთვიურ შესყიდვებზე.

*შენიშვნა: დეტალები იხილეთ თანდართულ ცხრილში*

ტენდერის დეტალები:

* პროდუქციის მომწოდებელმა კომპანიამ უნდა უზრუნველყოს ცხრილში მითითებული თუნდაც ერთი დასახელების პროდუქტის ყოველთვიური, შეუფერხებელი და დროული მოწოდება მითითებული რაოდენობის გათვალისწინებით.
* მომწოდებელმა უნდა უზრუნველყოს წინასწარ შეთანხმებული პროდუქტის/პროდუქციის ყოველთვიური, შეუფერხებელი და დროული მიწოდება სრულად (რაოდენობ(ებ)ის გათვალისწინებით).
* პროდუქციის ვარგისიანობის ვადები არ უნდა იყოს ამოწურვის ზღვარზე.

წინადადების გამოგზავნის პირობები:

* წინადადება გამოგზავნილი უნდა იყოს ელექტრონულად ფონდის ელ. ფოსტაზე: tendersfund@gmail.com (კითხვების შემთხვევაში დაგვიკავშირდით: 2193321; 555945411)
* დაინტერესებულმა პირებმა წინადადება უნდა წარმოადგინონ არაუგვიანეს 2019 წლის 25 დეკემბრისა
* პრეტენდენტი ორგანიზაციის რეკვიზიტები (იურიდიული სახელწოდება).
* განცხადებაზე თანდართულ ექსელის ცხრილში პრეტენდენტმა უნდა შეავსოს შემდეგი ველები:
	1. „ორგანიზაციის დასახელება“
	2. „საიდენტიფიკაციო კოდი“
	3. „საკონტაქტო ნომერი“
	4. „შემოთავაზებული საქონლის ერთეულის ფასი“
	5. „შემოთავაზებული საქონლის მოწოდების დრო“

*შენიშვნა: შევსებული ცხრილი იგზავნება ზემოაღნიშნულ ელექტრონულ მისამართზე.*

გამარჯვებულის შერჩევა მოხდება შემდეგი ძირითადი კრიტერიუმების მიხედვით: ფასი, ხარისხი, მოწოდების პირობები.

შედეგები ცნობილი იქნება 2020 წლის 10 იანვარს (ფონდის თანამშრომელი დაუკავშირდება მხოლოდ შერჩეულ კანდიდატებს დამატებითი დეტალების წარმოსადგენად).

**ორგანიზაციის შესახებ:**

ექვსი წლის განმავლობაში ჩერნოვეცკის ფონდი მნიშვნელოვან დახმარებას უწევს ქართული საზოგადოების ყველაზე დაუცველ ნაწილს.

<https://chernovetskyifund.ge/ge/>

ჩვენი ფონდი 2012 წლიდან უწევს სასიცოცხლო დახმარებას საქართველოს მოქალაქეების ყველაზე შეჭირვებულ ფენას: სოციალურად დაუცველ მრავალშვილიან ოჯახებს, მარტოხელა, საწოლს მიჯაჭვულ მოხუცებს, შეზღუდული შესაძლებლობების მქონე ადამიანებს. ეს ადამიანები საშინელ სიღატაკეში ცხოვრობენ, შიმშილობენ, ავადმყოფობენ, არ გააჩნიათ ელემენტარული საცხოვრებელი თუ ფინანსური პირობები, უმძიმეს ფიზიკურ ტანჯვაში იმყოფებიან, ამიტომ ჩერნოვეცკის ფონდი ფეისბუქისა და ვებ გვერდის საშუალებით ეხმარება ამ მოქალაქეებს თანხების მობილიზებაში.

<https://chernovetskyifund.ge/ge/projects/?sort=recommend>

შენიშვნა: ზემოაღნიშნული პროექტი, ყველა ეტაპზე უსასყიდლოდ ხორციელდება!